《贵阳雅颂二十四首同翠渠作 其三 鸡背平盗》
明代·祁顺

深深鸡背山，远在安庄南。昔时黑白丸，复见偷儿探。

都台务除恶，机略诚饱谙。戮鲸更驱鳄，无使仍淹涵。

渤人卖刀剑，安得专美谈。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。